nibzard/narodne-novine-full-text-markdown huggingface dataset:
## Odluka o postavljenju Borisa Velića izvanrednog i opunomoćenog veleposlanika Republike Hrvatske u Republici Indiji i za izvanrednog i opunomoćenog veleposlanika Republike Hrvatske u Demokratskoj Socijalističkoj Republici Šri Lanki

### NN 39/2009 (31.3.2009.), Odluka o postavljenju Borisa Velića izvanrednog i opunomoćenog veleposlanika Republike Hrvatske u Republici Indiji i za izvanrednog i opunomoćenog veleposlanika Republike Hrvatske u Demokratskoj Socijalističkoj Republici Šri Lanki

39 31.03.2009 Odluka o postavljenju Borisa Velića izvanrednog i opunomoćenog veleposlanika Republike Hrvatske u
Republici Indiji i za izvanrednog i opunomoćenog veleposlanika Republike Hrvatske u Demokratskoj Socijalističkoj Republici Šri Lanki

PREDSJEDNIK REPUBLIKE HRVATSKE

876

Na temelju odredbe članka 98. stavka 3. Ustava Republike Hrvatske, članka 22. Zakona o vanjskim poslovima (»Narodne novine« broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednika Vlade Republike Hrvatske, klasa: T-080-02/08-01/426, urbroj: 50304/2-09-01 od 5. ožujka 2009., kojim je predsjednik Vlade Republike Hrvatske dao prethodni supotpis, donosim

ODLUKU

kojom postavljam BORISA VELIĆA izvanrednog i opunomoćenog veleposlanika Republike Hrvatske u Republici Indiji, sa sjedištem u New Delhiju, i za izvanrednog i opunomoćenog veleposlanika Republike Hrvatske u Demokratskoj Socijalističkoj Republici Šri Lanki, sa sjedištem u New Delhiju.

Ova Odluka stupa na snagu danom donošenja.

Klasa: 018-07/09-02/18

Urbroj: 71-05-03/1-09-3

Zagreb, 23. ožujka 2009.

Predsjednik
Republike Hrvatske
Stjepan Mesić, v. r.

Odluka, NN 39/2009-876
## Odluka o izmjenama i dopuni Odluke o osnivanju društva s ograničenom odgovornošću Agencije ALAN, Zagreb

### NN 39/2009 (31.3.2009.), Odluka o izmjenama i dopuni Odluke o osnivanju društva s ograničenom odgovornošću Agencije ALAN, Zagreb

39 31.03.2009 Odluka o izmjenama i dopuni Odluke o osnivanju društva s ograničenom odgovornošću Agencije ALAN, Zagreb

VLADA REPUBLIKE HRVATSKE

884

Na temelju članka 10. i članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004), Vlada Republike Hrvatske je na sjednici održanoj 25. ožujka 2009. godine donijela

ODLUKU

O IZMJENAMA I DOPUNI ODLUKE O OSNIVANJU DRUŠTVA S OGRANIČENOM ODGOVORNOŠĆU AGENCIJE ALAN, ZAGREB

I.

U Odluci o osnivanju društva s ograničenom odgovornošću Agencije ALAN, Zagreb (»Narodne novine«, br. 12/93, 20/93, 34/97, 148/2002 i 99/2006) u točki I. stavku 1. riječi: »nadzora proizvodnje za potrebe izvoza, uvoz i izvoz« zamjenjuju se riječima: »uvoza i izvoza«.

U točki I. stavku 2. riječi: »nadzor proizvodnje za potrebe izvoza,« brišu se.

II.

Točka IV. mijenja se i glasi:

»Predmet poslovanja Agencije ALAN d.o.o. je:

– uvoz i izvoz naoružanja i vojne opreme za potrebe Oružanih snaga Republike Hrvatske i Ministarstva unutarnjih poslova,

– prodaja neperspektivnog naoružanja i vojne opreme za potrebe Oružanih snaga Republike Hrvatske i Ministarstva unutarnjih poslova

– izdavanje prethodne suglasnosti za proizvodnju naoružanja i vojne opreme za potrebe izvoza, uz konzultaciju s Ministarstvom obrane, Ministarstvom unutarnjih poslova, Ministarstvom vanjskih poslova i europskih integracija i Ministarstvom gospodarstva, rada i poduzetništva

– sklapanje ugovora o proizvodnji naoružanja i vojne opreme za potrebe izvoza,

– uvoz i izvoz naoružanja i vojne opreme za komercijalne svrhe,

– marketing i istraživanje inozemnih tržišta radi izvoza naoružanja i vojne opreme

– konzalting i posredovanje u području proizvodnje i prometa naoružanja i vojne opreme

– logističke usluge, opskrba, održavanje, transport, posredovanje i carinsko otpremništvo.«

III.

Iza točke V. dodaje se nova točka V.a koja glasi:

»Agencija ALAN d.o.o. ima nadzorni odbor od pet članova koje bira i opoziva Skupština Društva«.

IV.

Prijavu za registriranje promjene na temelju ove Odluke podnijet će direktor Agencije ALAN d.o.o.

V.

Ova Odluka stupa na snagu danom objave u »Narodnim novinama«.

Klasa: 023-03/09-02/09

Urbroj: 5030106-09-1

Zagreb, 25. ožujka 2009.

Potpredsjednica Vlade
i ministrica obitelji, branitelja i
međugeneracijske solidarnosti
Jadranka Kosor, dipl. iur., v. r.

Odluka, NN 39/2009-884
## Odluka o prestanku važenja odluke o dodjeli koncesije za korištenje poljoprivrednog zemljišta u vlasništvu Republike Hrvatske na području Općine Donji Lapac

### NN 39/2009 (31.3.2009.), Odluka o prestanku važenja odluke o dodjeli koncesije za korištenje poljoprivrednog zemljišta u vlasništvu Republike Hrvatske na području Općine Donji Lapac

39 31.03.2009 Odluka o prestanku važenja odluke o dodjeli koncesije za korištenje poljoprivrednog zemljišta u
vlasništvu Republike Hrvatske na području Općine Donji Lapac

VLADA REPUBLIKE HRVATSKE

885

Na temelju članka 45. stavka 4. Zakona o poljoprivrednom zemljištu (»Narodne novine«, br. 66/2001, 87/2002, 48/2005 i 90/2005), a u vezi s člankom 99. Zakona o poljoprivrednom zemljištu (»Narodne novine«, broj 152/2008), Vlada Republike Hrvatske je na sjednici održanoj 25. ožujka 2009. godine donijela

ODLUKU

O PRESTANKU VAŽENJA ODLUKE O DODJELI KONCESIJE ZA KORIŠTENJE POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE NA PODRUČJU OPĆINE DONJI LAPAC

I.

Danom stupanja na snagu ove Odluke prestaje važiti Odluka o dodjeli koncesije za korištenje poljoprivrednog zemljišta u vlasništvu Republike Hrvatske na području Općine Donji Lapac (»Narodne novine«, broj 77/2007), kojom Vlada Republike Hrvatske dodjeljuje tvrtki Ranč d.o.o., Pribislavec, Bana Josipa Jelačića 84, koncesiju za korištenje poljoprivrednog zemljišta u vlasništvu Republike Hrvatske na području općine Donji Lapac, u k.o. Doljani u Ličko-senjskoj županiji.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 320-02/06-03/22

Urbroj: 5030116-09-1

Zagreb, 25. ožujka 2009.

Potpredsjednica Vlade
i ministrica obitelji, branitelja i
međugeneracijske solidarnosti
Jadranka Kosor, dipl. iur., v. r.

Odluka, NN 39/2009-885
## Pravilnik o odgovarajućem smještaju

### NN 39/2009 (31.3.2009.), Pravilnik o odgovarajućem smještaju

39 31.03.2009 Pravilnik o odgovarajućem smještaju

MINISTARSTVO GOSPODARSTVA, RADA I PODUZETNIŠTVA

887

Na temelju članka 17. stavka 5. Zakona o posredovanju pri zapošljavanju i pravima za vrijeme nezaposlenosti (»Narodne novine«, br. 80/08.) ministar nadležan za rad donosi

PRAVILNIK

O ODGOVARAJUĆEM SMJEŠTAJU

Članak 1.

(1) Ovim Pravilnikom utvrđuje se što se smatra odgovarajućim smještajem kada je nezaposlenoj osobi ponuđeno zaposlenje izvan njenog mjesta prebivališta ili uobičajenog boravišta, bez obzira na udaljenost.

(2) Pravilnik iz stavka 1. ovoga članka donosi se u svrhu primjene odredbe članka 17. stavka 2. točke 3. i članka 48. stavka 2. točke 3. Zakona o posredovanju pri zapošljavanju i pravima za vrijeme nezaposlenosti (»Narodne novine«, br. 80/08).

Članak 2.

Potrebu za osiguravanjem odgovarajućeg smještaja u odnosu na mjesto obavljanja rada i na uvjete ponuđenog zaposlenja utvrđuje Hrvatski zavod za zapošljavanje (u daljnjem tekstu: Zavod) temeljem prijave potrebe za radnikom koju dostavi poslodavac.

Članak 3.

(1) Ako se nezaposlenoj osobi nudi zaposlenje u sjedištu ili poslovnoj jedinici poslodavca, odgovarajućim smještajem se smatra prostor:

– u objektu koji raspolaže odvojenim sanitarnim čvorom,

– u kojem je osigurana opskrba vodom, grijanjem i električnom energijom, te

– koji ispunjava ostale zdravstvene i higijenske uvjete za stanovanje.

(2) Odgovarajućim smještajem kod poslodavca koji nudi zaposlenje na radilištu smatra se smještaj osiguran za obavljanje poslova na privremenim radilištima izvan sjedišta poslodavca prema propisima o zaštiti na radu.

Članak 4.

(1) Poslodavac je dužan dostaviti podatke o osiguranom smještaju iz članka 3. ovoga Pravilnika na zahtjev nadležne službe Zavoda koja nezaposlenoj osobi nudi zaposlenje kod toga poslodavca.

(2) Podatke iz stavka 1. ovoga članka poslodavac je dužan dostaviti Zavodu u roku od 5 dana od dana primitka zahtjeva.

(3) Zavod će o primljenim podacima iz stavka 2. ovoga članka obavijestiti nezaposlenu osobu kojoj je ponuđeno zaposlenje.

Članak 5.

Na dan stupanja na snagu ovoga Pravilnika prestaje važiti Pravilnik o odgovarajućem smještaju (»Narodne novine«, br. 96/02.).

Članak 6.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/09-01/53
Urbroj: 526-08-02-03/2-09-5
Zagreb, 18. ožujka 2009.

Potpredsjednik Vlade
Republike Hrvatske i ministar
gospodarstva, rada i poduzetništva
Damir Polančec, dipl. ing., v. r.

Pravilnik, NN 39/2009-887
## Rješenje o prestanku ovlaštenja Elementa laborum d.o.o iz Zagreba, za obavljanje poslova zaštite na radu

### NN 39/2009 (31.3.2009.), Rješenje o prestanku ovlaštenja Elementa laborum d.o.o iz Zagreba, za obavljanje poslova zaštite na radu

39 31.03.2009 Rješenje o prestanku ovlaštenja Elementa laborum d.o.o iz Zagreba, za obavljanje poslova zaštite na radu

MINISTARSTVO GOSPODARSTVA, RADA I PODUZETNIŠTVA

890

Na zahtjev ELEMENTA LABORUM d.o.o. iz Zagreba, Gredice 120, a temeljem članka 91. stavka 4. Zakona o zaštiti na radu (»Narodne novine«, br. 59/96, 94/96, 114/03, 100/04, 86/08 i 116/08) i članka 19. stavka 2. Pravilnika o uvjetima pod kojima pravne osobe mogu obavljati poslove zaštite na radu (»Narodne novine«, broj 114/02 i 126/03), ministar gospodarstva, rada i poduzetništva donosi

RJEŠENJE

I.

Prestaje ovlaštenje ELEMENTA LABORUM d.o.o. iz Zagreba, Gredice 120, za obavljanje sljedećih poslova zaštite na radu:

1) izrada procjena opasnosti;

2) osposobljavanja radnika za rad na siguran način;

3) ispitivanja strojeva i uređaja s povećanim opasnostima;

4) ispitivanja u radnom okolišu:

4.1. ispitivanja fizikalnih čimbenika,

jer više ne ispunjava kadrovske i tehničke uvjete za obavljanje istih.

II.

Ovim rješenjem stavlja se izvan snage rješenje Ministarstva gospodarstva, rada i poduzetništva klasa: UP/I-115-01/09-04/01, urbroj: 526-08-03/2-09-2 od 2. veljače 2009. godine.

III.

Ovo rješenje objavit će se u »Narodnim novinama«.

Klasa: UP/I-115-01/09-04/01

Urbroj: 526-08-03/2-09-4

Zagreb, 13. ožujka 2009.

Potpredsjednik Vlade
Republike Hrvatske i ministar
gospodarstva, rada i poduzetništva
Damir Polančec, dipl. ing., v. r.

Rješenje, NN 39/2009-890
## Rješenje o ovlaštenju Elementa laborum standard d.o.o. iz Zagreba za obavljanje poslova zaštite na radu

### NN 39/2009 (31.3.2009.), Rješenje o ovlaštenju Elementa laborum standard d.o.o. iz Zagreba za obavljanje poslova zaštite na radu

39 31.03.2009 Rješenje o ovlaštenju Elementa laborum standard d.o.o. iz Zagreba za obavljanje poslova zaštite na radu

MINISTARSTVO GOSPODARSTVA, RADA I PODUZETNIŠTVA

891

Na zahtjev ELEMENTA LABORUM STANDARD d.o.o. iz Zagreba, Gredice 120, a temeljem članka 91. stavka 4. Zakona o zaštiti na radu (»Narodne novine«, br. 59/96, 94/96, 114/03, 100/04, 86/08 i 116/08) i članka 16. stavka 1. Pravilnika o uvjetima pod kojima pravne osobe mogu obavljati poslove zaštite na radu (»Narodne novine«, broj 114/02 i 126/03), ministar gospodarstva, rada i poduzetništva donosi

RJEŠENJE

I.

ELEMENTA LABORUM STANDARD d.o.o. iz Zagreba, Gredice 120, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1) izrada procjena opasnosti;

2) osposobljavanja radnika za rad na siguran način;

3) ispitivanja strojeva i uređaja s povećanim opasnostima,

4) ispitivanja u radnom okolišu:

4.1. ispitivanja fizikalnih čimbenika.

O obavljenim ispitivanjima, navedeno društvo je ovlašteno izdavati isprave.

II.

Poslove iz točke I. ovog rješenja navedeno društvo može obavljati dok ispunjava propisane uvjete, a o svim promjenama koje se odnose na ispunjavanje uvjeta društvo je obvezno obavijestiti ovo ministarstvo u roku od 15 dana od dana nastale promjene.

III.

Ovo rješenje objavit će se u »Narodnim novinama«.

Klasa: UP/I-115-01/09-04/02

Urbroj: 526-08-03/2-09-5

Zagreb, 13. ožujka 2009.

Potpredsjednik Vlade
Republike Hrvatske i ministar
gospodarstva, rada i poduzetništva
Damir Polančec, dipl. ing., v. r.

Rješenje, NN 39/2009-891
## Popis registriranih oznaka izvornosti

### NN 39/2009 (31.3.2009.), Popis registriranih oznaka izvornosti

39 31.03.2009 Popis registriranih oznaka izvornosti

MINISTARSTVO POLJOPRIVREDE, RIBARSTVA I RURALNOG RAZVOJA

896

Na temelju članka 53. stavka 3. Zakona o oznakama izvornosti, oznakama zemljopisnog podrijetla i oznakama tradicionalnog ugleda poljoprivrednih i prehrambenih proizvoda (»Narodne novine« broj 84/08.) i članka 15. stavka 3. Pravilnika o oznakama izvornosti i oznakama zemljopisnog podrijetla hrane (»Narodne novine« broj 80/05, 11/07) Ministarstvo poljoprivrede, ribarstva i ruralnog razvoja objavljuje

POPIS

REGISTRIRANIH OZNAKA IZVORNOSTI

1. »Paška morska sol« ili »Paška sol«

Klasa: NP 310-26/09-01/30

Urbroj: 525-13-2-0496/09-2

Zagreb, 18. ožujka 2009.

Ministar
mr. sc. Božidar Pankretić, v. r.

Ostalo, NN 39/2009-896
## Odluka o dopuni Odluke o ovlaštenju područnih ustrojstvenih jedinica Hrvatskog zavoda za mirovinsko osiguranje za rješavanje o pravima iz mirovinskog osiguranja primjenom međunarodnih ugovora

### NN 39/2009 (31.3.2009.), Odluka o dopuni Odluke o ovlaštenju područnih ustrojstvenih jedinica Hrvatskog zavoda za mirovinsko osiguranje za rješavanje o pravima iz mirovinskog osiguranja primjenom međunarodnih ugovora

39 31.03.2009 Odluka o dopuni Odluke o ovlaštenju područnih ustrojstvenih jedinica Hrvatskog zavoda za mirovinsko
osiguranje za rješavanje o pravima iz mirovinskog osiguranja primjenom međunarodnih ugovora

HRVATSKI ZAVOD ZA MIROVINSKO OSIGURANJE

901

Na temelju članka 105. stavka 5. Zakona o mirovinskom osiguranju (»Narodne novine«, broj 102/98, 127/00, 59/01, 147/02, 117/03, 30/04, 177/04 i 92/05) i članka 33. točke 3. Statuta Hrvatskog zavoda za mirovinsko osiguranje (»Narodne novine«, broj 163/98 i 86/03), donosim

ODLUKU

O DOPUNI ODLUKE O OVLAŠTENJU PODRUČNIH USTROJSTVENIH JEDINICA HRVATSKOG ZAVODA ZA MIROVINSKO OSIGURANJE ZA RJEŠAVANJE O PRAVIMA IZ MIROVINSKOG OSIGURANJA PRIMJENOM MEĐUNARODNIH UGOVORA

I.

U Odluci o ovlaštenju područnih ustrojstvenih jedinica Hrvatskog zavoda za mirovinsko osiguranje za rješavanje o pravima iz mirovinskog osiguranja primjenom međunarodnih ugovora (»Narodne novine«, broj 61/03 i 45/07) u točki I. Odluke dodaje se novi stavak 3. koji glasi:

»Iznimno od odredbe članka 105. stavka 4. točke 1. Zakona o mirovinskom osiguranju, Područna služba Hrvatskog zavoda za mirovinsko osiguranje u Gospiću ovlašćuje se za rješavanje u prvom stupnju o pravima iz mirovinskog osiguranja primjenom sljedećih međunarodnih ugovora:

Ugovora o socijalnom osiguranju između Republike Hrvatske i Bosne i Hercegovine i ugovora između Republike Hrvatske i Savezne Republike Jugoslavije o socijalnom osiguranju.«

II.

Ova se odluka objavljuje u »Narodnim novinama«, a stupa na snagu osmi dan nakon objave.

Klasa: 140-01/09-02/5

Urbroj: 341-99-06-09-1

Zagreb, 10. ožujka 2009.

Ravnatelj
Mile Rukavina, v. r.

Odluka, NN 39/2009-901
## Odluka o visini osnovice za obračun plaće državnih dužnosnika

### NN 40/2009 (1.4.2009.), Odluka o visini osnovice za obračun plaće državnih dužnosnika

40 01.04.2009 Odluka o visini osnovice za obračun plaće državnih dužnosnika

VLADA REPUBLIKE HRVATSKE

906

Na temelju članka 12. stavka 2. Zakona o obvezama i pravima državnih dužnosnika (»Narodne novine«, br. 101/98, 135/98, 105/99, 25/2000, 73/2000, 30/2001, 59/2001, 114/2001, 153/2002, 154/2002, 163/2003, 16/2004, 30/2004, 105/2004, 92/2005, 121/2005, 135/2006, 141/2006, 17/2007, 34/2007, 107/2007, 60/2008 i 38/2009), Vlada Republike Hrvatske je na sjednici održanoj 1. travnja 2009. godine donijela

ODLUKU

O VISINI OSNOVICE ZA OBRAČUN PLAĆE DRŽAVNIH DUŽNOSNIKA

I.

Osnovica za obračun plaće državnih dužnosnika utvrđuje se u visini od 4.873,83 kune bruto i primjenjuje se od 1. travnja 2009. godine, počevši s plaćom za mjesec travanj 2009. godine koja će biti isplaćena u mjesecu svibnju 2009. godine.

II.

Ova Odluka stupa na snagu danom objave u »Narodnim novinama«.

Klasa: 120-02/09-01/13

Urbroj: 5030102-09-1

Zagreb, 1. travnja 2009.

Predsjednik
dr. sc. Ivo Sanader, v. r.

Odluka, NN 40/2009-906
## Odluka o visini osnovice za obračun plaće sudaca i drugih pravosudnih dužnosnika

### NN 40/2009 (1.4.2009.), Odluka o visini osnovice za obračun plaće sudaca i drugih pravosudnih dužnosnika

40 01.04.2009 Odluka o visini osnovice za obračun plaće sudaca i drugih pravosudnih dužnosnika

VLADA REPUBLIKE HRVATSKE

907

Na temelju članka 4. stavka 2. Zakona o plaćama sudaca i drugih pravosudnih dužnosnika (»Narodne novine«, br. 10/99, 25/2000, 30/2001, 59/2001, 114/2001, 116/2001, 64/2002, 153/2002, 154/2002, 17/2004, 34/2007, 146/2008, 155/2008 i 39/2009), Vlada Republike Hrvatske je na sjednici održanoj 1. travnja 2009. godine donijela

ODLUKU

O VISINI OSNOVICE ZA OBRAČUN PLAĆE SUDACA I DRUGIH PRAVOSUDNIH DUŽNOSNIKA

I.

Osnovica za obračun plaće sudaca i drugih pravosudnih dužnosnika utvrđuje se u visini od 4.873,83 kune bruto i primjenjuje se od 1. travnja 2009. godine, počevši s plaćom za mjesec travanj 2009. godine koja će biti isplaćena u mjesecu svibnju 2009. godine.

II.

Ova Odluka stupa na snagu danom objave u »Narodnim novinama«.

Klasa: 120-02/09-01/10

Urbroj: 5030102-09-1

Zagreb, 1. travnja 2009.

Predsjednik
dr. sc. Ivo Sanader, v. r.

Odluka, NN 40/2009-907
## Odluka o visini osnovice za obračun plaće u javnim službama

### NN 40/2009 (1.4.2009.), Odluka o visini osnovice za obračun plaće u javnim službama

40 01.04.2009 Odluka o visini osnovice za obračun plaće u javnim službama

VLADA REPUBLIKE HRVATSKE

908

Na temelju članka 2. Zakona o osnovici plaće u javnim službama (»Narodne novine«, broj 39/2009), Vlada Republike Hrvatske je na sjednici održanoj 1. travnja 2009. godine donijela

ODLUKU

O VISINI OSNOVICE ZA OBRAČUN PLAĆE U JAVNIM SLUŽBAMA

I.

Osnovica za obračun plaće u javnim službama utvrđuje se u visini od 5.108,84 kune bruto i primjenjuje se od 1. travnja 2009. godine, počevši s plaćom za mjesec travanj 2009. godine koja će biti isplaćena u mjesecu svibnju 2009. godine.

II.

Ova Odluka stupa na snagu danom objave u »Narodnim novinama«.

Klasa: 120-02/09-01/11

Urbroj: 5030102-09-1

Zagreb, 1. travnja 2009.

Predsjednik
dr. sc. Ivo Sanader, v. r.

Odluka, NN 40/2009-908
## Rješenje o imenovanju ravnateljice Uprave za inspekcijske poslove u Ministarstvu znanosti, obrazovanja i športa

### NN 40/2009 (1.4.2009.), Rješenje o imenovanju ravnateljice Uprave za inspekcijske poslove u Ministarstvu znanosti, obrazovanja i športa

40 01.04.2009 Rješenje o imenovanju ravnateljice Uprave za inspekcijske poslove u Ministarstvu znanosti, obrazovanja i športa

VLADA REPUBLIKE HRVATSKE

909

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004), članka 6. a stavka 2. Zakona o sustavu državne uprave (»Narodne novine«, br. 75/93, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007) i članka 74. stavka 5. Zakona o državnim službenicima (»Narodne novine«, br. 92/2005, 107/2007 i 27/2008), Vlada Republike Hrvatske je na sjednici održanoj 25. ožujka 2009. godine donijela

RJEŠENJE

O IMENOVANJU RAVNATELJICE UPRAVE ZA INSPEKCIJSKE POSLOVE U MINISTARSTVU ZNANOSTI, OBRAZOVANJA I ŠPORTA

Imenuje se MIHAELA ADAMOVIĆ ravnateljicom Uprave za inspekcijske poslove u Ministarstvu znanosti, obrazovanja i športa.

Klasa: 080-02/09-01/39

Urbroj: 50304/2-09-01

Zagreb, 25. ožujka 2009.

Predsjednik
dr. sc. Ivo Sanader, v. r.

Rješenje, NN 40/2009-909
## Rješenje o imenovanju ravnatelja Uprave zračnog prometa u Ministarstvu mora, prometa i infrastrukture

### NN 40/2009 (1.4.2009.), Rješenje o imenovanju ravnatelja Uprave zračnog prometa u Ministarstvu mora, prometa i infrastrukture

40 01.04.2009 Rješenje o imenovanju ravnatelja Uprave zračnog prometa u Ministarstvu mora, prometa i infrastrukture

VLADA REPUBLIKE HRVATSKE

910

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004), članka 6. a stavka 2. Zakona o sustavu državne uprave (»Narodne novine«, br. 75/93, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007) i članka 74. stavka 5. Zakona o državnim službenicima (»Narodne novine«, br. 92/2005, 107/2007 i 27/2008), Vlada Republike Hrvatske je na sjednici održanoj 25. ožujka 2009. godine donijela

RJEŠENJE

O IMENOVANJU RAVNATELJA UPRAVE ZRAČNOG PROMETA U MINISTARSTVU MORA, PROMETA I INFRASTRUKTURE

Imenuje se mr. sc. JURE ŠARIĆ ravnateljem Uprave zračnog prometa u Ministarstvu mora, prometa i infrastrukture.

Klasa: 080-02/09-01/40

Urbroj: 50304/2-09-01

Zagreb, 25. ožujka 2009.

Predsjednik
dr. sc. Ivo Sanader, v. r.

Rješenje, NN 40/2009-910
## Rješenje o razrješenju dijela članova Povjerenstva Vlade Republike Hrvatske za zatočene i nestale

### NN 40/2009 (1.4.2009.), Rješenje o razrješenju dijela članova Povjerenstva Vlade Republike Hrvatske za zatočene i nestale

40 01.04.2009 Rješenje o razrješenju dijela članova Povjerenstva Vlade Republike Hrvatske za zatočene i nestale

VLADA REPUBLIKE HRVATSKE

911

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i točke IV. Odluke o osnivanju Povjerenstva Vlade Republike Hrvatske za zatočene i nestale (»Narodne novine«, broj 86/2005), Vlada Republike Hrvatske je na sjednici održanoj 25. ožujka 2009. godine donijela

RJEŠENJE

O RAZRJEŠENJU DIJELA ČLANOVA POVJERENSTVA VLADE REPUBLIKE HRVATSKE ZA ZATOČENE I NESTALE

Razrješuju se dužnosti članovi Povjerenstva Vlade Republike Hrvatske za zatočene i nestale:

– mr. sc. IVAN DAMJANOVIĆ

– mr. sc. DAMIR KUŠEN

– mr. sc. VESELKO GRUBIŠIĆ

– TOMISLAV KARAMARKO.

Klasa: 080-02/09-02/38

Urbroj: 50304/2-09-01

Zagreb, 25. ožujka 2009.

Predsjednik
dr. sc. Ivo Sanader, v. r.

Rješenje, NN 40/2009-911
## Rješenje o imenovanju dijela članova Povjerenstva Vlade Republike Hrvatske za zatočene i nestale

### NN 40/2009 (1.4.2009.), Rješenje o imenovanju dijela članova Povjerenstva Vlade Republike Hrvatske za zatočene i nestale

40 01.04.2009 Rješenje o imenovanju dijela članova Povjerenstva Vlade Republike Hrvatske za zatočene i nestale

VLADA REPUBLIKE HRVATSKE

912

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i točke IV. Odluke o osnivanju Povjerenstva Vlade Republike Hrvatske za zatočene i nestale (»Narodne novine«, broj 86/2005), Vlada Republike Hrvatske je na sjednici održanoj 25. ožujka 2009. godine donijela

RJEŠENJE

O IMENOVANJU DIJELA ČLANOVA POVJERENSTVA VLADE REPUBLIKE HRVATSKE ZA ZATOČENE I NESTALE

Za članove Povjerenstva Vlade Republike Hrvatske za zatočene i nestale, imenuju se:

– GORDAN MARKOTIĆ

– mr. sc. DAVOR VIDIŠ

– nu. sc. BOŽO VUKASOVIĆ

– MILAN VUKUŠIĆ.

Klasa: 080-02/09-01/41

Urbroj: 50304/2-09-01

Zagreb, 25. ožujka 2009.

Predsjednik
dr. sc. Ivo Sanader, v. r.

Rješenje, NN 40/2009-912
## Rješenje o razrješenju člana Vijeća za djecu

### NN 40/2009 (1.4.2009.), Rješenje o razrješenju člana Vijeća za djecu

40 01.04.2009 Rješenje o razrješenju člana Vijeća za djecu

VLADA REPUBLIKE HRVATSKE

913

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i točke V. Odluke o osnivanju Vijeća za djecu (»Narodne novine«, br. 132/98, 102/2000, 44/2001, 36/2002, 23/2004, 96/2006 i 21/2008), Vlada Republike Hrvatske je na sjednici održanoj 25. ožujka 2009. godine donijela

RJEŠENJE

O RAZRJEŠENJU ČLANA VIJEĆA ZA DJECU

Razrješuje se MIRA ČOKIĆ dužnosti člana Vijeća za djecu.

Klasa: 080-02/09-02/39

Urbroj: 50304/2-09-01

Zagreb, 25. ožujka 2009.

Predsjednik
dr. sc. Ivo Sanader, v. r.

Rješenje, NN 40/2009-913
## Rješenje o imenovanju člana Vijeća za djecu

### NN 40/2009 (1.4.2009.), Rješenje o imenovanju člana Vijeća za djecu

40 01.04.2009 Rješenje o imenovanju člana Vijeća za djecu

VLADA REPUBLIKE HRVATSKE

914

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i točke V. Odluke o osnivanju Vijeća za djecu (»Narodne novine«, br. 132/98, 102/2000, 44/2001, 36/2002, 23/2004, 96/2006 i 21/2008), Vlada Republike Hrvatske je na sjednici održanoj 25. ožujka 2009. godine donijela

RJEŠENJE

O IMENOVANJU ČLANA VIJEĆA ZA DJECU

Imenuje se MARIJANA CIKOJA članom Vijeća za djecu.

Klasa: 080-02/09-01/42

Urbroj: 50304/2-09-01

Zagreb, 25. ožujka 2009.

Predsjednik
dr. sc. Ivo Sanader, v. r.

Rješenje, NN 40/2009-914
## Rješenje o razrješenju predsjednika i članova Upravnog vijeća Lučke uprave Šibenik

### NN 40/2009 (1.4.2009.), Rješenje o razrješenju predsjednika i članova Upravnog vijeća Lučke uprave Šibenik

40 01.04.2009 Rješenje o razrješenju predsjednika i članova Upravnog vijeća Lučke uprave Šibenik

VLADA REPUBLIKE HRVATSKE

915

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004), članka 51. stavka 2. točke 1. i članka 52. stavka 2. Zakona o pomorskom dobru i morskim lukama (»Narodne novine«, br. 158/2003, 100/2004 i 141/2006), Vlada Republike Hrvatske je na sjednici održanoj 25. ožujka 2009. godine donijela

RJEŠENJE

O RAZRJEŠENJU PREDSJEDNIKA I ČLANOVA UPRAVNOG VIJEĆA LUČKE UPRAVE ŠIBENIK

1. Razrješuje se BORIS FANTULIN dužnosti predsjednika Upravnog vijeća Lučke uprave Šibenik, radi isteka mandata.

2. Razrješuju se dužnosti članovi Upravnog vijeća Lučke uprave Šibenik, radi isteka mandata:

– STJEPAN VUK

– NOVICA LJUBIČIĆ

– DAMIR PILIPAC

– kap. JANEZ LAKOŠ.

Klasa: 080-02/09-02/40

Urbroj: 50304/2-09-01

Zagreb, 25. ožujka 2009.

Predsjednik
dr. sc. Ivo Sanader, v. r.

Rješenje, NN 40/2009-915
## Rješenje o imenovanju predsjednika i članova Upravnog vijeća Lučke uprave Šibenik

### NN 40/2009 (1.4.2009.), Rješenje o imenovanju predsjednika i članova Upravnog vijeća Lučke uprave Šibenik

40 01.04.2009 Rješenje o imenovanju predsjednika i članova Upravnog vijeća Lučke uprave Šibenik

VLADA REPUBLIKE HRVATSKE

916

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004), članka 51. stavka 2. točke 1. i članka 52. stavka 2. Zakona o pomorskom dobru i morskim lukama (»Narodne novine«, br. 158/2003, 100/2004 i 141/2006), Vlada Republike Hrvatske je na sjednici održanoj 25. ožujka 2009. godine donijela

RJEŠENJE

O IMENOVANJU PREDSJEDNIKA I ČLANOVA UPRAVNOG VIJEĆA LUČKE UPRAVE ŠIBENIK

1. Imenuje se BORIS FANTULIN predsjednikom Upravnog vijeća Lučke uprave Šibenik.

2. Za članove Upravnog vijeća Lučke uprave Šibenik, imenuju se:

– STJEPAN VUK

– NOVICA LJUBIČIĆ

– DAMIR PILIPAC

– kap. JANEZ LAKOŠ.

Klasa: 080-02/09-01/43

Urbroj: 50304/2-09-01

Zagreb, 25. ožujka 2009.

Predsjednik
dr. sc. Ivo Sanader, v. r.

Rješenje, NN 40/2009-916
## Rješenje o razrješenju člana Povjerenstva za praćenje provedbe Nacionalnog programa za Rome

### NN 40/2009 (1.4.2009.), Rješenje o razrješenju člana Povjerenstva za praćenje provedbe Nacionalnog programa za Rome

40 01.04.2009 Rješenje o razrješenju člana Povjerenstva za praćenje provedbe Nacionalnog programa za Rome

VLADA REPUBLIKE HRVATSKE

917

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i točke III. stavka 1. Odluke o osnivanju Povjerenstva za praćenje provedbe Nacionalnog programa za Rome (»Narodne novine«, br. 187/2003, 20/2004, 57/2005 i 14/2008), Vlada Republike Hrvatske je na sjednici održanoj 25. ožujka 2009. godine donijela

RJEŠENJE

O RAZRJEŠENJU ČLANA POVJERENSTVA ZA PRAĆENJE PROVEDBE NACIONALNOG PROGRAMA ZA ROME

Razrješuje se KREŠO ANTONOVIĆ dužnosti člana Povjerenstva za praćenje provedbe Nacionalnog programa za Rome.

Klasa: 080-02/09-02/41

Urbroj: 50304/2-09-01

Zagreb, 25. ožujka 2009.

Predsjednik
dr. sc. Ivo Sanader, v. r.

Rješenje, NN 40/2009-917
## Rješenje o imenovanju člana Povjerenstva za praćenje provedbe Nacionalnog programa za Rome

### NN 40/2009 (1.4.2009.), Rješenje o imenovanju člana Povjerenstva za praćenje provedbe Nacionalnog programa za Rome

40 01.04.2009 Rješenje o imenovanju člana Povjerenstva za praćenje provedbe Nacionalnog programa za Rome

VLADA REPUBLIKE HRVATSKE

918

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i točke III. stavka 1. Odluke o osnivanju Povjerenstva za praćenje provedbe Nacionalnog programa za Rome (»Narodne novine«, br. 187/2003, 20/2004, 57/2005 i 14/2008), Vlada Republike Hrvatske je na sjednici održanoj 25. ožujka 2009. godine donijela

RJEŠENJE

O IMENOVANJU ČLANA POVJERENSTVA ZA PRAĆENJE PROVEDBE NACIONALNOG PROGRAMA ZA ROME

Imenuje se IGOR MALÝ članom Povjerenstva za praćenje provedbe Nacionalnog programa za Rome.

Klasa: 080-02/09-01/44

Urbroj: 50304/2-09-01

Zagreb, 25. ožujka 2009.

Predsjednik
dr. sc. Ivo Sanader, v. r.

Rješenje, NN 40/2009-918
## Rješenje o razrješenju člana Radne skupine za praćenje Akcijskog plana Desetljeća za uključivanje Roma 2005. - 2015.

### NN 40/2009 (1.4.2009.), Rješenje o razrješenju člana Radne skupine za praćenje Akcijskog plana Desetljeća za uključivanje Roma 2005. - 2015.

40 01.04.2009 Rješenje o razrješenju člana Radne skupine za praćenje Akcijskog plana Desetljeća za uključivanje Roma 2005. - 2015.

VLADA REPUBLIKE HRVATSKE

919

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i točke III. stavka 1. Odluke o osnivanju Radne skupine za praćenje Akcijskog plana Desetljeća za uključivanje Roma 2005.-2015. (»Narodne novine«, br. 57/2005 i 38/2008), Vlada Republike Hrvatske je na sjednici održanoj 25. ožujka 2009. godine donijela

RJEŠENJE

O RAZRJEŠENJU ČLANA RADNE SKUPINE ZA PRAĆENJE AKCIJSKOG PLANA DESETLJEĆA ZA UKLJUČIVANJE ROMA 2005.-2015.

Razrješuje se KREŠO ANTONOVIĆ dužnosti člana Radne skupine za praćenje Akcijskog plana Desetljeća za uključivanje Roma 2005.-2015.

Klasa: 080-02/09-02/42

Urbroj: 50304/2-09-01

Zagreb, 25. ožujka 2009.

Predsjednik
dr. sc. Ivo Sanader, v. r.

Rješenje, NN 40/2009-919
## Rješenje o imenovanju člana Radne skupine za praćenje Akcijskog plana Desetljeća za uključivanje Roma 2005. - 2015.

### NN 40/2009 (1.4.2009.), Rješenje o imenovanju člana Radne skupine za praćenje Akcijskog plana Desetljeća za uključivanje Roma 2005. - 2015.

40 01.04.2009 Rješenje o imenovanju člana Radne skupine za praćenje Akcijskog plana Desetljeća za uključivanje Roma 2005. - 2015.

VLADA REPUBLIKE HRVATSKE

920

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i točke III. stavka 1. Odluke o osnivanju Radne skupine za praćenje Akcijskog plana Desetljeća za uključivanje Roma 2005.-2015. (»Narodne novine«, br. 57/2005 i 38/2008), Vlada Republike Hrvatske je na sjednici održanoj 25. ožujka 2009. godine donijela

RJEŠENJE

O IMENOVANJU ČLANA RADNE SKUPINE ZA PRAĆENJE AKCIJSKOG PLANA DESETLJEĆA ZA UKLJUČIVANJE ROMA 2005. – 2015.

Imenuje se IGOR MALÝ članom Radne skupine za praćenje Akcijskog plana Desetljeća za uključivanje Roma 2005. – 2015.

Klasa: 080-02/09-01/45

Urbroj: 50304/2-09-01

Zagreb, 25. ožujka 2009.

Predsjednik
dr. sc. Ivo Sanader, v. r.

Rješenje, NN 40/2009-920
## Pravilnik o izmjeni Pravilnika o preuzimanju, prikupljanju i čuvanju privremeno uvezenih ili oduzetih stranih prijevoznih sredstava pod carinskim nadzorom, te njihovoj prodaji

### NN 41/2009 (3.4.2009.), Pravilnik o izmjeni Pravilnika o preuzimanju, prikupljanju i čuvanju privremeno uvezenih ili oduzetih stranih prijevoznih sredstava pod carinskim nadzorom, te njihovoj prodaji

MINISTARSTVO FINANCIJA

929

Na temelju članka 518. Uredbe za provedbu Carinskog zakona (»Narodne novine«, br. 161/03, 69/06, 5/07 i 70/08), ministar financija donosi

PRAVILNIK

O IZMJENI PRAVILNIKA O PREUZIMANJU, PRIKUPLJANJU I ČUVANJU PRIVREMENO UVEZENIH ILI ODUZETIH STRANIH PRIJEVOZNIH SREDSTAVA POD CARINSKIM NADZOROM, TE NJIHOVOJ PRODAJI

Članak 1.

U članku 35. Pravilnika o preuzimanju, prikupljanju i čuvanju privremeno uvezenih ili oduzetih stranih prijevoznih sredstava pod carinskim nadzorom, te njihovoj prodaji (»Narodne novine«, br. 155/08), riječi »1. travnja 2009. godine« zamjenjuju se riječima »1. rujna 2009. godine.«.

Članak 2.

Ovaj Pravilnik stupa na snagu danom objave u »Narodnim novinama«.

Klasa: 413-01/08-06/46
Urbroj: 513-02-1220/1-09-18
Zagreb, 26. ožujka 2009.

Ministar financija
Ivan Šuker, v. r.

Pravilnik, NN 41/2009-929
## Pravilnik o izmjeni Pravilnika o ribolovnim alatima i opremi za gospodarski ribolov na moru

### NN 41/2009 (3.4.2009.), Pravilnik o izmjeni Pravilnika o ribolovnim alatima i opremi za gospodarski ribolov na moru

MINISTARSTVO POLJOPRIVREDE, RIBARSTVA I RURALNOG RAZVOJA

931

Na temelju članka 17. stavka 2., članka 18. stavka 2. i članka 49. stavka 1. točke 1., 2., 3., 4. i 5. Zakona o morskom ribarstvu (»Narodne novine«, br. 74/94, 57/96, 46/97 – pročišćeni tekst i 48/05) ministar poljoprivrede, ribarstva i ruralnog razvoja donosi

PRAVILNIK

O IZMJENI PRAVILNIKA O RIBOLOVNIM ALATIMA I OPREMI ZA GOSPODARSKI RIBOLOV NA MORU

Članak 1.

U Pravilniku o ribolovnim alatima i opremi za gospodarski ribolov na moru (»Narodne novine«, br. 6/06, 46/06, 93/06 i 125/07), članak 13. stavak 1. točka 1. mijenja se i glasi:

»1. plivarica tunolovka za okruživanje i ulov tune (Thunnus thynnus) i druge krupne plave ribe, čija dužina ne smije biti manja od 800 m, visina ne smije biti manja od 140 m, veličina oka niti u jednom dijelu mreže ne smije biti manja od 40 mm, a debljina konca ne smije biti manja od 1,5 mm.«

Članak 2.

Ovaj Pravilnik stupa na snagu danom objave u »Narodnim novinama«.

Klasa: NP 011-02/09-01/61
Urbroj: 525-08-1-0327/09-1
Zagreb, 25. ožujka 2009.

Ministar
mr. sc. Božidar Pankretić, v. r.

Pravilnik, NN 41/2009-931
## Naredba o prestanku važenja Naredbe o mjerama za sprječavanje unošenja u Republiku Hrvatsku zarazne bolesti slinavke i šapa iz Ujedinjenog Kraljevstva i Cipra

### NN 41/2009 (3.4.2009.), Naredba o prestanku važenja Naredbe o mjerama za sprječavanje unošenja u Republiku Hrvatsku zarazne bolesti slinavke i šapa iz Ujedinjenog Kraljevstva i Cipra

MINISTARSTVO POLJOPRIVREDE, RIBARSTVA I RURALNOG RAZVOJA

933

Na temelju članka 17. stavka 3. Zakona o veterinarstvu (»Narodne novine«, broj 41/07), ministar poljoprivrede, ribarstva i ruralnog razvoja donosi

NAREDBU

O PRESTANKU VAŽENJA NAREDBE O MJERAMA ZA SPRJEČAVANJE UNOŠENJA U REPUBLIKU HRVATSKU ZARAZNE BOLESTI SLINAVKE I ŠAPA IZ UJEDINJENOG KRALJEVSTVA I CIPRA

I.

Danom stupanja na snagu ove Naredbe prestaje važiti Naredba o mjerama za sprječavanje unošenja u Republiku Hrvatsku zarazne bolesti slinavke i šapa iz Ujedinjenog Kraljevstva i Cipra (»Narodne novine«, broj 20/08).

II.

Ova naredba stupa na snagu danom objave u »Narodnim novinama«.

Klasa: 322-06/09-01/32

Urbroj: 525-11-09-1

Zagreb, 16. ožujka 2009.

Ministar
mr. sc. Božidar Pankretić, v. r.

Naredba, NN 41/2009-933
## Odluka o izmjenama i dopunama Odluke o upravljanju rizicima

### NN 41/2009 (3.4.2009.), Odluka o izmjenama i dopunama Odluke o upravljanju rizicima

HRVATSKA NARODNA BANKA

937

Na temelju članka 161. stavka 1. točke 3. Zakona o kreditnim institucijama (»Narodne novine«, br. 117/2008.) i članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O UPRAVLJANJU RIZICIMA

Članak 1.

U Odluci o upravljanju rizicima (»Narodne novine«, br. 1/2009.), u članku 3. stavku 1. točka 4. mijenja se i glasi:

»4. Ovladavanje rizikom jest sveukupnost strateških odrednica, metoda, kriterija i postupaka radi prihvaćanja, izbjegavanja, smanjenja ili prijenosa utvrđenog rizika.«

Točka 7. mijenja se i glasi:

»7. Testiranje otpornosti na stres jest tehnika upravljanja rizicima koja se rabi za procjenu potencijalnih učinaka specifičnih događaja i/ili promjene više faktora rizika na financijsko stanje kreditne institucije. Testiranje otpornosti na stres može se podijeliti na analizu scenarija i analizu osjetljivosti. Analiza scenarija je procjena utjecaja istodobne promjene više faktora rizika na financijsko stanje kreditne institucije u jasno definiranim stresnim okolnostima. Analiza osjetljivosti je procjena utjecaja jednog određenog faktora rizika na financijsko stanje kreditne institucije pri čemu uzrok stresa nije identificiran.«

Točka 8. mijenja se i glasi:

»8. Funkcija podrške poslovanju jesu aktivnosti kreditne institucije koje obavljaju osobe ovlaštene za vođenje knjigovodstvenih evidencija i ostalih pozadinskih poslova.«

Članak 2.

U članku 12. stavak 5. briše se.

Članak 3.

Iza članka 43. dodaje se članak 43a. koji glasi:

»Članak 43a.

Kreditna institucija dužna je uskladiti poslovanje s odredbama članka 41. do 43. ove Odluke najkasnije do 1. srpnja 2010.«

Članak 4.

Ova se Odluka objavljuje u »Narodnim novinama« i stupa na snagu 1. srpnja 2009.

O. br. 241-020/03-09/ŽR

Zagreb, 11. ožujka 2009.

Guverner
Hrvatske narodne banke
dr. sc. Željko Rohatinski, v. r.

Odluka, NN 41/2009-937
## Odluka o izmjenama Odluke o jamstvenom kapitalu kreditnih institucija

### NN 41/2009 (3.4.2009.), Odluka o izmjenama Odluke o jamstvenom kapitalu kreditnih institucija

HRVATSKA NARODNA BANKA

938

Na temelju članka 161. stavka 1. točke 1. Zakona o kreditnim institucijama (»Narodne novine«, br. 117/2008.) i članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008.) guverner Hrvatske narodne banke donosi

ODLUKU

O IZMJENAMA ODLUKE O JAMSTVENOM KAPITALU KREDITNIH INSTITUCIJA

Članak 1.

U Odluci o jamstvenom kapitalu kreditnih institucija (»Narodne novine«, br. 1/2009.), u članku 30. riječi »drugoga ugovornog datuma plaćanja/isporuke« zamjenjuju se riječima »datuma namire određenog ugovorom«.

Članak 2.

U članku 33. riječi »Odlukom o izvješćima vezanim uz jamstveni kapital i kapitalne zahtjeve kreditnih institucija« zamjenjuju se riječima »Odlukom o izvješćima o jamstvenom kapitalu i kapitalnim zahtjevima kreditnih institucija«.

Članak 3.

Ova se Odluka objavljuje u »Narodnim novinama« i stupa na snagu 1. srpnja 2009.

O. br. 242-020/03-09/ŽR

Zagreb, 11. ožujka 2009.

Guverner
Hrvatske narodne banke
dr. sc. Željko Rohatinski, v. r.

Odluka, NN 41/2009-938
## Odluka o izmjenama i dopunama Odluke o uvjetima i postupku izdavanja prethodne suglasnosti Hrvatske narodne banke za imenovanje predsjednika i člana uprave kreditne institucije

### NN 41/2009 (3.4.2009.), Odluka o izmjenama i dopunama Odluke o uvjetima i postupku izdavanja prethodne suglasnosti Hrvatske narodne banke za imenovanje predsjednika i člana uprave kreditne institucije

HRVATSKA NARODNA BANKA

939

Na temelju članka 45. stavka 5. Zakona o kreditnim institucijama (»Narodne novine«, br. 117/2008.) te članka 29. i 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O UVJETIMA I POSTUPKU IZDAVANJA PRETHODNE SUGLASNOSTI HRVATSKE NARODNE BANKE ZA IMENOVANJE PREDSJEDNIKA I ČLANA UPRAVE KREDITNE INSTITUCIJE

Članak 1.

U Odluci o uvjetima i postupku izdavanja prethodne suglasnosti Hrvatske narodne banke za imenovanje predsjednika i člana uprave kreditne institucije (»Narodne novine«, br. 1/2009.), u Prilogu 1, u Upitniku, u retku pod točkom 2. a) iza riječi »prezime« stavlja se zarez i dodaju se riječi »ime oca«.

U retku pod točkom 2. b) iza riječi »Prebivalište« stavlja se zarez i dodaju se riječi »broj osobne iskaznice i mjesto izdavanja osobne iskaznice«.

Iza retka pod točkom 2. g) dodaje se redak h) koji glasi:

»h) Osobni identifikacijski broj«.

Članak 2.

Ova Odluka stupa na snagu osmog dana od dana objave u »Narodnim novinama«.

O. br. 243-020/03-09/ŽR

Zagreb, 11. ožujka 2009.

Guverner
Hrvatske narodne banke
dr. sc. Željko Rohatinski, v. r.

Odluka, NN 41/2009-939
## Odluka o izmjenama i dopunama Odluke o upravljanju kamatnim rizikom u knjizi banke

### NN 41/2009 (3.4.2009.), Odluka o izmjenama i dopunama Odluke o upravljanju kamatnim rizikom u knjizi banke

HRVATSKA NARODNA BANKA

940

[ODLUKA](dodatni/400332.pdf)

[O IZMJENAMA I DOPUNAMA ODLUKE O UPRAVLJANJU KAMATNIM RIZIKOM U KNJIZI BANKE](dodatni/400332.pdf)

Odluka, NN 41/2009-940
## Odluka o izmjenama i dopunama Odluke o izvješćima o jamstvenom kapitalu i kapitalnim zahtjevima kreditnih institucija

### NN 41/2009 (3.4.2009.), Odluka o izmjenama i dopunama Odluke o izvješćima o jamstvenom kapitalu i kapitalnim zahtjevima kreditnih institucija

HRVATSKA NARODNA BANKA

941

[ODLUKA](dodatni/400334.pdf)

[O IZMJENAMA I DOPUNAMA ODLUKE O IZVJEŠĆIMA O JAMSTVENOM KAPITALU I KAPITALNIM ZAHTJEVIMA KREDITNIH INSTITUCIJA](dodatni/400334.pdf)

Odluka, NN 41/2009-941
## Odluka o izmjenama i dopunama Odluke o efektivnoj kamatnoj stopi kreditnih instutucija i kreditnih unija te ugovaranju usluge s potrošačima

### NN 41/2009 (3.4.2009.), Odluka o izmjenama i dopunama Odluke o efektivnoj kamatnoj stopi kreditnih instutucija i kreditnih unija te ugovaranju usluge s potrošačima

HRVATSKA NARODNA BANKA

942

Na temelju članka 307. točke 1. i 3. Zakona o kreditnim institucijama (»Narodne novine«, br. 117/2008.) i članka 13. stavka 3. Zakona o kreditnim unijama (»Narodne novine«, br. 141/2006.) te članka 43. stavka 2. točke 9. i stavka 3. Zakona o Hrvatskoj narodnoj banci (»Narodne novine«, br. 75/2008.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O EFEKTIVNOJ KAMATNOJ STOPI KREDITNIH INSTITUCIJA I KREDITNIH UNIJA TE UGOVARANJU USLUGA S POTROŠAČIMA

Članak 1.

U Odluci o efektivnoj kamatnoj stopi kreditnih institucija i kreditnih unija te ugovaranju usluga s potrošačima (»Narodne novine«, br. 1/2009.), u cijelom tekstu, riječi »otplatna tablica« u određenom broju i padežu zamjenjuju se riječima »otplatni plan« u odgovarajućem broju i padežu, a riječi »otplatna rata« u određenom broju i padežu zamjenjuju se riječima »otplatni obrok« u odgovarajućem broju i padežu.

Članak 2.

U članku 4. dodaje se stavak 3. koji glasi:

»(3) Kreditna unija dužna je u svim prostorima u kojima posluje sa članovima na vidnom mjestu i na razumljiv način objaviti podatak da depoziti položeni u kreditnoj uniji nisu osigurani na temelju zakona kojim se uređuje osiguranje depozita.«

Članak 3.

U članku 5. iza stavka 2. dodaje se novi stavak 3. koji glasi:

»(3) Kreditna unija dužna je prije zaključivanja ugovora o depozitu člana informirati o tome da depoziti položeni u kreditnoj uniji nisu osigurani na temelju zakona kojim se uređuje osiguranje depozita.«

Dosadašnji stavci 3., 4., 5. i 6. postaju stavci 4., 5., 6. i 7.

U stavku 7. brojke »1., 3. i 4.« zamjenjuju se brojkama »1. do 5.«.

Članak 4.

U Glavi IV. PRIJELAZNE I ZAVRŠNE ODREDBE riječi »Članak 8.« zamjenjuju se riječima »Članak 7.«.

Članak 5.

U Uputi za primjenu Odluke o efektivnoj kamatnoj stopi kreditnih institucija i kreditnih unija te ugovaranju usluga s potrošačima, a koja je sastavni dio Odluke, u točki 4.2. podtočki 15. Diskontirani tokovi sigurnosnog pologa, drugi odlomak mijenja se i glasi:

»Pritom DTSPk označava diskontirani tok sigurnosnog pologa u određenom razdoblju, TSPk tok sigurnosnog pologa u određenom razdoblju, dok ostali simboli imaju značenja kao u točki 13. Zbroj diskontiranih tokova sigurnosnog pologa, UDTSP = ∑kDTSPk, koji se koristi u izračunu EKS opisanom u točki 13., nalazi se na sjecištu retka Ukupno i stupca Diskontirani tokovi sigurnosnog pologa.«

Članak 6.

U točki 4.3. podtočki 13., Diskontirani neto novčani tok, u prvom odlomku riječi: »dok EKS u diskontnom faktoru označava EKS« brišu se.

Članak 7.

Ova Odluka stupa na snagu osmog dana od dana objave u »Narodnim novinama«.

O. br. 246-020/03-09/ŽR

Zagreb, 11. ožujka 2009.

Guverner
Hrvatske narodne banke
dr. sc. Željko Rohatinski, v. r.

Odluka, NN 41/2009-942
## Odluka o izmjenama i dopunama Odluke o upravljanju likvidnosnim rizikom

### NN 41/2009 (3.4.2009.), Odluka o izmjenama i dopunama Odluke o upravljanju likvidnosnim rizikom

HRVATSKA NARODNA BANKA

943

[ODLUKA](dodatni/400337.pdf)

[O IZMJENAMA I DOPUNAMA ODLUKE O UPRAVLJANJU LIKVIDNOSNIM RIZIKOM](dodatni/400337.pdf)

Odluka, NN 41/2009-943
## Ispravak Pravilnika o uvjetima i načinu provedbe sigurnosnih mjera kod skladištenja eksplozivnih tvari

### NN 41/2009 (3.4.2009.), Ispravak Pravilnika o uvjetima i načinu provedbe sigurnosnih mjera kod skladištenja eksplozivnih tvari

MINISTARSTVO UNUTARNJIH POSLOVA

945

Nakon izvršenog uspoređivanja s izvornim tekstom utvrđene su tiskarske pogreške u Pravilniku o uvjetima i načinu provedbe sigurnosnih mjera kod skladištenja eksplozivnih tvari, objavljenog u »Narodnim novinama« broj 26 od 27. veljače 2009. godine, te se daje

ISPRAVAK

PRAVILNIKA O UVJETIMA I NAČINU PROVEDBE SIGURNOSNIH MJERA KOD SKLADIŠTENJA EKSPLOZIVNIH TVARI

U članku 44. stavku 3. umjesto teksta:

»k = 2 za prigušenje zračnog udarnog vala postignuto izradom prostora pod pravim kutom i sa odbojnim udubljenjima u produžetku prostorije u pravcu kretanja zračnog udarnog vala u proračunu se uzima u obzir smanjenje tlaka zračnog udarnog vala za tri puta pod uvjetom da je dužina odbojnog udubljenja, pri čemu je dužina zračnog udarnog vala«

treba stajati tekst:

»k = 2 za prigušenje zračnog udarnog vala postignuto izradom prostora pod pravim kutom i sa odbojnim udubljenjima u produžetku prostorije u pravcu kretanja zračnog udarnog vala u proračunu se uzima u obzir smanjenje tlaka zračnog udarnog vala za tri puta pod uvjetom da je dužina odbojnog udubljenja lu ≥ 0,25 . λ, pri čemu je λ dužina zračnog udarnog vala«

Urbroj: 50501-09-312

Zagreb, 31. ožujka 2009.

Glavna urednica
Zdenka Pogarčić, v. r.

Ostalo, NN 41/2009-945
## Odluka o odlikovanju Njegove Ekscelencije Tetsuhisa Shirakawa, veleposlanika Japana, Redom kneza Trpimira s ogrlicom i Danicom

### NN 42/2009 (6.4.2009.), Odluka o odlikovanju Njegove Ekscelencije Tetsuhisa Shirakawa, veleposlanika Japana, Redom kneza Trpimira s ogrlicom i Danicom

42 06.04.2009 Odluka o odlikovanju Njegove Ekscelencije Tetsuhisa Shirakawa, veleposlanika Japana, Redom kneza
Trpimira s ogrlicom i Danicom

PREDSJEDNIK REPUBLIKE HRVATSKE

947

Na temelju članka 97. Ustava Republike Hrvatske i članka 2., stavak 1., Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), donosim

ODLUKU

kojom se odlikuje

Njegova Ekscelencija

TETSUHISA SHIRAKAWA

veleposlanik Japana

REDOM KNEZA TRPIMIRA S OGRLICOM
I DANICOM

za osobit doprinos razvitku prijateljskih odnosa i suradnje između Republike Hrvatske i Japana.

Klasa: 060-04/09-05/01
Urbroj: 71-05-04/2-09-01
Zagreb, 25. ožujka 2009.

Predsjednik
Republike Hrvatske
Stjepan Mesić, v. r.

Odluka, NN 42/2009-947